
Experimenta,  quae  ad  cognoscendam  vim 
olei  Juniperi  a me  instituta  sunt,  hunc  in 
modum  sunt  facta:  perducitur  cuniculo  per 
os,  per  oesophagum  usque  in  ventriculum 
canalis  elasticus , in  cujus  ostium  superius 
deinde  venenum  per  siphonem  injicitur,  ita 
quidem  ut  nullam  aliam  partem  ante  ventri- 

i 

eulum  remedium  attingat. 

Si  igitur,  ut  postea  saepius  fit,  ex  ex- 

l 

halationum  odore  resorptionis  documentum 
sumitur,  hac  in  re  dubium  omne  sublatum 


est,  quum  ex  illa  experiendi  ratione  nullae 
veneni  partes  cum  parietibus  oris  in  con- 
tactum venerint,  neque  cuniculi,  qui  ad 
cardiam  valvulam  habent,  vomere  possint. 

' AHTArj  3LMI<i  | 

1 "e  oleorum  aelhercorum  vi  paucissima  adhuc 
instituta  sunt  experimenta.  Ea  resorberi  Tiede- 
tnann  et  Gmelin  demonstraverunt,  quum  .allium 
et  asam  foetidam  in  venas  et  in  intestinum  re- 
ctum injecerint  et  odorem  in  exhalationibus  et 
iu  urina  invenerint. 

Ejusdem  genens  experimenta  facta  sunt  a 
ilne  Edvvards,  Breschet,  Magendie,  Viborg,  aliis- 
Ad  propriam  qleorum  vim  cognoscendam 
mi  momenti  sunt  experimenta  a C.  G.  Mit- 
icherlich  *)  instituta  de  oleo  Sinapis , oleo  Sabi- 

iae,  oleo  Carvi,  oleo  Foeniculi,  oleo  Terebin 
Ihinae. 

— - 


"O  aJiefcijimfdje  3eihing  fced  SSereinS  fiir 
;n  Vreu^n , Sabrgang  1843.  9?o.  44.  45.  — Saffelbe 
hn  ^fonfcerem  m^rucfe.  23erlin  1843. 

Ex  liis  experimentis  demonstratur 
primum:  omnia  liaec  olea  esse  venena,  magis 
minusve  vehementia. 

Tum : ea  resorheri  et  per  exhalationes  perquc 
urinam  partim  secerni. 

Denique:  per  ea  structuram  tunicae  mucosae 
ventriculi  et  intestini  mutari,  quae 
tamen  mutationes  a reactione  sunt 
deducendae,  nec  ad  propriam  actio- 
nem referendae. 

Praeter  haec  experimenta  nulla  fere  existunt, 
nisi  nonnulla  de  oleo  Terebinthinae.'  Hujus  olei 
Purkinje  *)  et  Copland  **)  in  se  ipsis  experimenta 
instituerunt.  Hertwig  *»)  et  Schubartk  f)  idem 
oleum  canibus  injecdruhf.  Ex  quibus  experimen- 
tis demonstratum  est:  oleum  Terebinthinae,  magnfc  ' 
quidem  dosibus  adhibitum,  venenum  esse  et  mor- 
tem  afferre,  parvis  autem  pulsum  frequentiorem 
et  validiorem  reddere,  omnes  vero  secretiones, 
praecipue  renum,  valde  augere,  interdum  gastnti- 
dem  et  enteritidem  adesse,  plerumque  abesse: 
-nfifytoT  • 'do  . iluaiiwo  . '*0.1o  11  ',l' 


*)  Cf.  0fteue  23re$lauer  ©ammluug  1819.  pg.  439. 

**)  Lond.  mcd.  aud  phys.  Journal  bv  FothcrgiH, 

fitjl  ' t ,r  ’ - ! UV- 

18-21.  Juli. 

W*)  9irjneimitteUc^re  fur  £I;ierarjte,  pg.  O0. 
f)  £>orm?  2lrd)ir  1821.  pg.  89. 

De  olei  Juniperi  vi  nulla  adliuc  usque  in- 
stituta suut  experimenta. 

Quum  autem  hoc  oleum  omni  respectu  ma- 
xime affine  videatur  oleo  Terebinthinae,  primum 
propriam  ejus  vim  inquirere,  tum  demonstrare, 
quatenus  ea  ab  olei  Terebinthinae  vi  diversa  sit, 
mihi  placuit. 

Oleum  Juniperi  aethereum  nanciscimur  a 
baccis  Juniperi,  quae  sunt  squamae  carneae  coni 
feminei.  Secundum  Trommsdorff*)  bacoae  in  par- 
tibus centum  partem  unam  olei  aetherei  conti- 
nent. Oleum  Juniperi  aethereum  aquae  limpidae 
instar  pellucens  est,  habet  pondus  specificum: 
0,853,  itaque  levius  est,  quam  aqua,  praebet  sapo- 
rem et  odorem  acrem,  ardentem,  resinosum,  Te- 
rebinthinae similem.  Compositio  chemica  eadem 
est  ac  olei  Terebinthinae. 

Constat  enim  ex  hydrogenio  et  carbogenio 
eodem  modo  ac  illud,  dividiturque  ut  illud  per 
destillationem  in  olea  duo,  quae  tamquam  olei 
Terebinthinae  Peycil  et  Dadyl  inter  se  et  cum 
oleo  Terebinthinae  eandem  habent  compositionem 
chemicam. 

Si  dosibus  parvis  adhibetur,  ciborum  cupido 
augetur,  digestio  adjuvatur,  circulatio  acceleratur, 


*)  Cf.  ffietmmfd)e£  Safdjcntuid)  1823.  I.  pg.  43. 

caloris  sensus,  secretiones  omnes,  praecipue  renum 
augescunt.  Urina  specificum  quendam  odorem 
accipit,  qui  odor  violarum  vocatur.  In  usu  con- 
tinuo renes  ita  afficiuntur,  ut  stranguria,  dysuria, 
ischuria,  ipsa  haematuria  sequi  possit.  Haec  igi- 
tur olei  Juniperi  vis  nihil  fere  differt  ab  olei 
Terebinthinae. 

Ad  olei  vim  majoribus  atque  maximis  dosi- 
bus  dati  cognoscendam  sequentia  instituta  sunt 
experimenta. 


>■ 

ifn  illiM  « ,*<{,.  ,.f  {*.<  «I  y-r  it;  :Li|  7Ci^nii 

Experimentum  primum. 

. u i -•  >ni  . oaii  altu»  . . no  • .:si  f-t  \ 

Cuniculo  magno  et  forti  iujieiUir  in  ventri- 
culum olei  Juniperi 

Quindecim  minutis  post  injectionem  respiratio 
et  pulsus  frequenti  ores  fiunt.  Pulsus  simul  fortis 
et  validus.  In  auimalculi  exhalationibus  proprius 
ille  olei  Juniperi  odor  facillime  et  maxijne  di- 
stincte cognosci  potest.  Hoc  jain  signum  et  do- 
cumentum resorptionis.  Ceterum  animahwlum 
quiete  iu  eodem  et  loco  ct  situ  remanet,  contra 
irritamenta  externa  minus,  quam  solet,  reagerc 
videtur,  loto  denique  corporis  habitu  dolore  se 
vexari  declarat. 

Post  horam  unam  alia  invaserunt  sympto- 
mata. Cordis  enim  ictus,  quamquam  frequentia 
augentur,  fortitudine  decrescunt;  respiratio  fre- 
quentissima,  difficilis,  inaequalis  fit. 

Hoc  quidem  statu  cuniculus,  quum  injectio 
post  meridiem  hora  quinta  facta  esset,  usque  ad 
noctem  permansit. 

Quamquam  noctu  paulo  validior  videtur,  ta- 
i men  mane  cordis  ictum  frequentia  et  imbecillitas, 
respirationis  frequentia,  difficultas,  inaequalitas, 
anxietas  eadem  ac  die  antecedente.  Situs  totus- 
que  animalculi  habitus  nullo  modo  mutatus  vide- 
tur. Cibum  quidem  capit,  sed  parva  tantummodo 
vescebatur  parte  eaque  tarde  et  quasi  non  liben- 
ter. Urina  adhuc  nulla  missa  fuit,  faeces  paucae 
consistentia  normali  praeditae. 

Per  diem  hic  status  nullo  modo  mutatus  est. 
Cuniculus,  ut  antea,  languidus,  lassus,  stupidus 
Temanet,  ciborum  porrectorum  raro  paullulum 
iquidem  assumit,  uno  autem  bolo  consumto  statirn 
tdesistit  et  nutrimenta  relinquit. 

Sequente  nocte,  ergo  quadraginta  fere  horis 
post  injectionem  peractis,  primum  urina  secerni- 
mur. — ■ Copia  nrinae  permagna.  Ipsa  urina  colore 
lucido  et  flavo,  proprium  olei  Juniperi  odorem 
distincte  et  fortiter  praebet,  nec  illum,  quem  di 
eunt  violarum:  quod  alterum  erat  clarumquc-  re- 

’ 

/ 

sorptionis  documentum.  Ceterum  disquisitio  clie- 
mica  et  microscopica  urinaui  plane  normalem  de- 
claravit. 

Sequente  de  die  nulla  est  status  superioris 
mutatio  memoranda.  Cuniculus  validior  fieri  vide- 
tur. Cordis  ictus  et  respiratio  quietiores  et  tar- 
diores fiunt. 

Postero  die  altera  urinae  secretio  consecuta 

" i JL  j 

est.  Urinae  copia  iterum  permagna,  ejus  color 
et  odor  idem  ac  supra  descriptae,  secundum  ex- 
plorationem cliemicam  et  microscopicam  iterum 
nulla  ratione  abnormis.  , 

Ceterum  cuniculus  magis  magisque  fit  vali^ 
dior,  et  exitum  non  lethalem  fore  jure  jam  con- 
jicere licet. 

Quinque  diebus  post  injectionem  animalculi 
sanitas  plane  est  restituta,  nihilque  abnorme  et 
pathologicum  observari  potest.  Cibi  cupido,  mo: 
tus  ratio,  sensibilitas,  circulatio,  respiratio  reli- 
quaeque  omnes  functiones  ;in  integrum  sunt  ie- 


stilutae. 

Experimentum  secundum. 

Cuniculo  magnitudine  et  fortitudine  mediocri, 
olei  Juniperi  aetherei  injicitur. 

Paulo  post  injectionem  animalculi  anxietas 
et  inquies  permagna  fit.  Cordis  ictus  validi  et 
frequentissimi.  Post  quadrantem  horae  gasa  in 
intestinis  progredi  auditur,  idque  propriis  sonis 
indicatur.  Cuniculus  ipse,  summa  anxietate 
vexatus,  in  perpetua  fuit  motione.  Faeces 
magna  quidem  copia,  consistentia  perdura  excre- 
tae sunt. 

Exhalationum  odor  penetrans  proprium  illum 
olei  Juniperi  odorem  praebet. 

Intrante  deinde  nocte  in  hoc  statu  cuniculus 
remansit.  Hora  septima  matutina  faeces  iterum 
excretae  sunt,  sed  copia  valde  parva  perduraque 
consistentia. 

Per  noctem  etiam  urinae  missiones  complures 
consequutae  erant,  quarum  unaquaque  exigua 
quidem  copia,  sed  fortissimo  et  majeime  distincto 
ipsius  olei  Juniperi  odore. 

I Respiratio  mane  quoque  adhuc  peranxia  et 
difficillima.  Pulsus  frequentia  quidem  diminutq, 
i^sed  intermittens  et  inaequalis. 

In  toto  corporis  habitu  magna  observatur 
imbecillitas,  ita  ut  cuniculus,  etsi  pedibus  adhuc 
sese  sunslentat,  tamen  tantummodo  difficillime 
et  summo  cum  labore  sese  movere  et  progredi 
possit. 

Post  horas  tres  ne  pedibus  quidem  consi- 
stere potest,  sed  ventre  nititur,  prostratus  jacet, 
pedes  anteriores  ad  lalus  porrigit,  caput  secun- 
dum pondus  demittit.  Respiratio  magis  etiam 
anxia  et  difficilis.  Pulsus  permagnam  adeptus 
est  imbecillitatem  et  tarditatem. 

Tum  post  horas  sex,  his  cunctis  symptomati- 
bus magis  magisque  adauctis,  pulsu  quidem  et 
respiratione  tardiore  etiam  et  debiliore  reddita, 
viribus  fere  sublatis,  calore  valde  diminuto,  horis 
viginti  duabus  post  injectionem  factam  cuniculus 
demoritur. 

Obductione  d finde  facta,  primum  e secto 
cavo  abdominali  perquam  distinctus  olei  Juniperi 
odor  persentitur.  Idem  ex  urina,  idem  fortissime 
ex  ventriculo  percipitur. 

Tunica  mucosa  ventriculi  permagnam  decla- 
ravit epithelii  dejectionem,  sed  nulla  aderat  in- 
flammatio nec  ulla  abnormitas  alia. 

Adhibito  microscopio  cellulae  epithelii  ven- 
triculi conspiciuntur  ad  structuram  plane  norma- 
les, in  modum  pavimenti  quidem  conjunctae, 

nucleis  praeditae,  sine  ulla  struclurae  normalis 
mutatione,  nisi  quod  magis  contractae  et  corru- 
gatae sunt,  quam  statu  normali. 

In  intestino  jejuno  item  valde  aucta  erat 
epithelii  dejectio.  Ceterum  hic  quoque  nulla  erat 
structurae  normalis  mutatio  conspicienda.  Cellu- 
lae cylindricae,  nucleis  instructae,  sese  forma 
optima  oculo  offerunt. 

Renes  leviter  injecti  erant,  item  cor. 

Unum  autem  restat  memoria  dignum  sym- 
iptoma.  Nimirum  urina,  quum  microscopii  auxilio 
disquireretur,  multos  continens  cylindros,  modice 
longos,  e cellulis  et  cellularum  nucleis  constantes, 
conspecta  est.  At  hi  cylindri  nihil  aliud  sunt, 
ac  tubuli  uriniferi  Belliniani,  vel  potius  eorum 
contentum,  quod  tamquam  in  funibus  solidis  e 
tubulis  exprimi  potest,  atque  cum  descriptione 
ab  Henle  *)  in  analomia  generali  facta  plane 
convenit. 

Idem  autem  hoc  symptoma  C.  G.  Mitscher- 

lich  **)  in  aliis  jam  casibus  invenit,  injectione 

gitidH.inj.  r 'ii  (bi  I ‘U  (* 

-ii»  iiTJCy  > H 0 Ii  i i ^ /jJJ  J*  ) (**• 

*)  cf-  £>en (c,  SUlgemetne  Stnatomie  k.  geipua 
1841,  pg.  97.  , ,1  . 

**)  0.  aRitfaerlidj,  Iteber  bie  gimoirfung 

t»er  ctet()erifd)en  Oete.  Sertin,  1843.  pg.  7 et  13.  3e|r 
tung  tei  9Serein$  fiir  £ei(ftmbe  9<r.  44  et  45. 

o 

quidem  facta  olei  aetherei  Sabinae  et  olei  aethe- 
rei  Terebinthinae. 

Quum  igitur  ex  talium  medicamentorum  in. 
jeclione  lioc  symptoma  observatum  sit,  quae  prae- 
cipue renes  afficiunt  (Sabina,  Terebinthina,  Juni- 
perus), ex  aucta  renum  irritatione  illud  produci 
mihi  videtur. 

Saepe  autem  evenit,  ut  non  solidi  et  integri 
sint  cylindri,  sed  jam  dissoluti  et  refracti,  quo  in 
casu  nihil  aliud  conspicitur  quam  singulorum 
nucleorum  copia  *). 

Memorandum  autem  est,  hoc  sympLoma  non 
solum  inveniri  ex  tali  remediorum  diureticorum 
injectione,  sed  in  nonnullis  etiam  morbis,  in  qui- 
bus aucta  quoque  adest  renum  irritatio.  Aucto- 
rem affero  Franciscum  Simon  **),  qui  idem  in 
urina  et  hominis  morbo  Brightii  affecti  et  alius 
haematuria  laborantis  reperit.  Idem  fere  Lud. 
Bochm  invenit  in  urina  eorum,  qui  cholera  affecti 

erant  ***). 

»)  Cf.  StKitfdjerlict)’*  SBerfu#  uber  Serpentini#. 
*•)  cf.  gr.  ©imon,  tBeitrtige  jur  pljpflologifaen 
unb  patboloflifctjen  et>emie  unb  <WiFro4fopie.  Serlin, 
1843.  T.  1,  pg.  103  et  111. 

**»)  Cf.  ©oefym,  bie  FranFe  £armfd}fetmf>aut  in  ber 

aflat.  tolera,  «erlin,  1838,  pg.  40  ic. 

Experimentum  tertium. 

Cuniculo  parvo  et  debili  olei  Juniperi  aethe. 
rei  gj  injicitur.  Post  injectionem  statim  pulsus 
et  respiratio  frequentiores  fiunt,  mox  in  exhala- 
tionibus olei  Juniperi  odor  sentitur.  Animalculum 
jam  post  quadrantem  horae  in  talem  incidit  de- 
bilitatem, ut  pedibus  consistere  non  possit,  sed  in 
latere  prostratum  jaceat. 

Pulsus  deinde  tardior  ac  debilior  fit,  respi- 
ratio difficillima  et  tardissima. 

Tribus  post  injectionem  horae  quadrantibus 
exactis  cuniculus  sensim  demoritur. 

Sectione  factg,, eadem  observantur,  quae  in 
casu  superiore  inventa  et  supra  — in  experimento 
secundo  — descripta  sunt. 


Experimentum  quartum. 

* 

Cuniculo  magnitudine  et  fortitudine  eximia 
olei  Juniperi  3j  injicitur. 

Paulo  post  injectionem  pulsus  et  respiratio 
frequentiores  fiunt,  sed  cordis  ictus  adhuc  validus 
remanet. 

Post  horas  duas  demum  olei  Juniperi  odor 
clarissime  et  fortissime  in  exhalationibus  sentitur. 

Post  horas  quinque  faeces  emittuntur  consi- 
stentia quidem  normali,  sed  maxime  distincto 
olei  Juniperi  odore  praeditae.  Ipse  cuniculus  - 
valde  anxius.  Cor  palpitans.  Urina  parca  sed 
graveolens. 

Post  horas  septem  anxietas  et  inquies  per- 
magna, motus  vacillans  et  ambiguus.  Cordis  ictus  - 
tardior  multoque  debilior.  Faeces  largae,  te-- 
nuissimae  valdeque  olei  Juniperi  odorem  edentes. 

Post  horas  tredecim  status  cuniculi  adhuc  - 
depravatus  videtur.  Subsidit  enim,  quasi  in  se; 
ipsum  contractus,  respiratio  et  pulsus  frequens - 
et  debilis,  sensorium  debilitatuln , irritabilitas  he- 
befacta.  Contra  ictum  ei  illatum  nulla  fere  ade- 
rat reactio.  Erectiones  adsunt.  Urina  emitti- 
tur nulla. 

Post  horas  septemdecim,  respiratio  debilis  - 
et  frequens,  cordis  ictus  ne  numerari  quidem; 
possunt. 

Post  horas  octodecim  situs  in  latere,  respira-; 
lio  et  pulsus  adhuc  frequentior  et  debilior.- 
Convulsiones,  praecipue  in  musculis  thoracis. 

Mox  respiratio  intermittens  et  inaequalis  fit. 
singultus  intrat  et  post  horas  undeviginti  cunicu- 
lus his  symptomatibus  adhuc  adauctis  demorimr. 

Musculi  decem  minutis  post  mortem  adhuc 
reactionem  suam  contra  incisionem  servaverunt. 

Tum  sectio  facta  est. 

Ex  cavo  abdominali  et  ex  urina  clarissimus 
olei  Juniperi  odor  percipitur.  Jam  externe  ven- 
triculi et  intestinorum  injectio  levis  animadvertitur. 

Dein  ventriculus  dissecatur. 

Stratum  mucosum  fortissimum  fuit,  massaque 

mrm  ' • I \ * 

i crassa,  cohaerens.  Microscopii  ope  in  ea  di- 
stinctae cernuntur  cellulae  pavimenti  instar  con- 
junctae, nucleis  instructae,  ad  formam  partim 
inormales,  partim  . paullulum  corrugatae  et  con- 
: tractae. 

Epithelium  substratum  mollius  erat,  ex  iisdem 
constans  cellulis,  quae  tamen  valde  turgescentes 
i et  contento,  granoso  impletae  videbantur. 

Singulis  in  locis,  praecipue  in  fundo  ventri- 
culi, puncta  nigra  conspiciuntur,  quae  eo  orta 
ierant,  quod  epithelium  his  in  locis  plane  deerat, 
sanguinis  extravasatio  intraverat  et  coagulatio 
ierat  sequuta.  Haec  puncta  ceterum  magnitudi- 
mem  habebant  diversam.  Tunica  vasculosa  sub- 
strata paullulum  injecta  erat,  minime  autem  in- 
flammationis vestigia  px^aebens. 

Si  ventriculus,  sublato  strato  mucoso,  specta- 
batur, valde  extenuatus  videbatur  propter  immen- 

sam  epithelii  dejectionem,  praecipue  in  fundo 
ventriculi. 

Intestinum  jejnnum  externe  valde  injectum 
apparuit;  interne  magnam  continuit  muci  albi  co- 
piam. — In  duodeno  et  in  tota  parte  superiore 
jejuni  epithelium  omnino  fere  dejectum  videbatur, 
ita  ut  tunicae  relictae  valde  extenuatae  et  pellu- 
cidae conspicerentur.  — Tunicarum  injectio  for- 
tis erat. 

Mucus  ille  albus  partim  continuit  cellulas 
cylindricas  normales,  maxima  ex  parte  cellulas 
turgescentes,  partim  denique  cellulas  forma  varie 
mutatas. 

In  parte  inferiore  jejuni  tunicae  erant  crassio- 
res , injectio  levior  contentumque  mucosum  tam  i 
copiosum  non  erat  quam  in  parte  superiore. 
Cellulae  cylindricae  hic  magis  formam  normalem  i 
servaverunt,  quam  illic. 

Intestinum  crassum  paullulum  erat  injectum,  . 
conspicua  autem  et  distincta  epithelii  dejectio, 
qualis  in  diarrhoeis  adesse  solet.  Mucus  epithelio 
superstratus  cellulas  continuit  cylindricas  crassio- 
res et  turgescentes. 

Renes  injecti  erant,  praecipue  in  substantia 
corticali. 

Cor  a parte  externa  valde  erat  injectum 

et  inflamma!  um;  intero*  nihil  hujus  generis 
aderat. 

Pulmones  omni  ratione  normales. 

.iorflo  yhlfi/ 

. mtT 

Ex  his  experimentis  concludendum  est  : 

Primam:  oleum  Juniperi  esse  venenum. 

Se  eundo:  oleum  Juniperi  resorberi,  quum 
odor  ia  cavo  abdominali  cogno- 
scatur. 1 1 

Tertio:  partim  a pulmtmibus  et  partim 
a renibus  secerni,  quum  et  in 
exhalationibus  et  in  urina  odor 
sit  manifestos: 

Quarto:  nullam  provocare  ventriculi  et 
intestinorum  inflammationem, -sed 
nihil  producere,  nisi  fortem  epi. 

thelii  dejectionem,  et  variam  nec 

•.*»»» 

constantem  formae  cellularum  mu- 
tationem ac  sanguinis  extravasa- 
tionem. 

Quinto:  renes  hoc  oleo  valde  affici,  quum 
injecti  ct  sanguine  completi  in- 
venirentur et  in  uno  casu  eylindrii 
qui  sunt  contentum  tubulorum 

uriniteroruin,  in  urina  conspice* 
rentur. 

Sexto:  etiam  intestinum  crassum  passiiu 

valde  affici. 

Si  hanc  olei  Juniperi  vim  cum  illa  olei  Te- 
rebinthinae comparamus,  magnam  invenimus  utrius- 
que  similitudinem,  quippe  easdem  fere  reperientes 
structurae  normalis  mutationes. 

Sola  differentia  in  eo  constare  videtur,  quod 
oleum  Terebinthinae  specificam  semper  habet  vim 
in  intestinum  crassum,  quum  in  omnibus  casibus 
et  diarrhoeam  produxerit  et  post  mortem  certam 
structurae  normalis  mutationem  protulerit ; oleum 
Juniperi  autem  hanc  vim  non  constanter  habet, 
quum  in  plurimis  casibus  nulla  intestini  crassi 
alfectio  adesse  videretur,  sed  in  uno  solo  (ultimo 
quidem)  symptomata  similia  ac  ex  olei  Terebin- 
thinae injectione  intrarent. 

Natus  sum  Julius  Semon  Gedani  die 
t.  m.  Januarii  a.  h.  s.  XIX,  patre  Jo- 
;epho,  matre  Amalia  e gente  Cohn. 
Fidei  veteri  addictus  sum.  Primis  lite- 
rarum  elementis  in  schola  urbana  imbu- 
tus gymnasium  Gedanense  adii,  quod 
itum  Directore  Cl.  Schaub,  nunc  vero 
auspiciis  Cl.  Engelhardt  floret.  Ma- 
turitatis testimonio  instructus , mense 
Aprili  a.  h.  s.  XL.  in  numerum  civium 


almae  academiae  Albertinae  ab  111.  Voigt, . 
t.  t.  Prorectore  Magnifico,  receptus,  et 
ab  111.  Burdach  sen.,  t.  t.  Decano» 
maxime  spectabili,  in  album  medicorum» 
inscriptus  sum. 

Ibi  per  duo  semestria  his  interfui 
scholis: 

111.  Rosenkranz  logicen , 111. 
Meyer  botanicen,  111.  Ratbke  zoolo- 
giam,  IU.  Burdach  jun.  anatomianj. 
specialem,  111.  Sachs  eneyclopaediam 
et  methodologiam  medicinae  me  docue- 
runt. In  theatro  anatomico  IU.  R a t h k e 
et  111.  Burdach  duces  mihi  fuerunt. 

Anno  k 8.  XLI.  ineuute  Beroli- 
num  me  contuli  et  in  hac  alma  litera< 
rum  universitate  ab  111-  Li  c li  t e n s t e i ni» 
t.  t.  Rectore  » magnifico  y»  civibus  acade 
micis  adscriptus,  apud  111.  Beat.  O sanius* 


1. 1.  Decanum  ordinis  medicorum  maxime 
spectabilem,  nomen  dedi.  Per  quinque 
semestria  has  frequentavi  scholas:  111. 
Mitscherlich sen.  chemiam experimen- 
talem,  Cei.  D o v e physicen,  111.  S c h u 1 1 2 
historiam  naturalem,  Cei.  Id  e 1 er  anthro- 
pologiam,  111.  M ii  11  er  physiologiam,  Cei. 
Mitscherlich  materiam  medicam, 
Exp.  T r o s c h e 1 chirurgiam,  111.  S c h o e n- 
lein  pathologiam  et  therapiam,  CeLEck 
pathologiam  generalem,  Cei.  Romberg 
doctrinam  de  auscultatione  et  percus- 
sione, Beat.  Si  moti  chemiam  physiolo- 
gicam et  pathologicam,  et  doctrinam  de 
concrementis,  11L  Busch  artem  obste- 
triciam, 111.  Hecker  historiam  medici- 
nae mihi  praeceperant^ 

In  clinicis  duces  mihi  fuerunt  111. 
•lungken,  Dieifenbach,  Wolff, 


Romberg,  Scho  eulein,  Wagnei  * 
Bgrez. 

Quibus  viris  omnibus,  optime  de 
me  meritis,  gratias  ago  semperque  ha- 
bebo quas  possum  maximas. 

Nec  possum,  quin  hoc  loco  Viro 
Illustrissimo  Guil.  B a u m , Professori 

• * ' ‘ r»  '<  * 

in  universitate  Gryphisvvaldensi,  doctis- 
simoque  Gotz  jun.,  qui  quum  nosoco- 
mium Gedanense  dirigerent,  semper  mihi 
maximaque  cum  humanitate  aditum  con- 
cesserunt, summas  agam  gratias.  i> 

Jam  vero  tentaminibus,  et  philoso- 
phico et  medico,  nec  non  examine  rigo- 
roso  rite  absolutis,  spero  lore,  ut  disser- 
tatione thesibusque  defensis,  summi  in 
medicina  et  chirurgia  honores  in  me 
conferantur. 


THESES. 

1-  Febris  intermittens  et  typhus  affines 
sunt  morbi. 

2.  Scrophulosis  et  Tuberculosis,  quam- 
quam sunt  cognatae,  tamen  non  idem 
valent. 

d.  Strabismi  operatio  non  solum  formam, 
sed  etiam  visum  reddit  meliorem. 

4.  Vita  matris  semper  praeferenda  vi- 
tae infantis. 

